Analize si opinii 


Cum ar fi aratat Romania astăzi dacă ar 
fi fost pus în practică punctul 8 al 
Proclamaţiei? 

„Eram fix la 180 de grade. Am fi avut şcoli pe bune, industrie pe bune, afaceri pe bune, guvern pe bune, 
servicii pe bune, practic nu am mai fi fost o ţară de impostori cu diplome contrafăcute si funcții de conducere 
plătite nesimtit de bine, impostori de care să le fie frică celor care au fost educați să fie cinstiți și corecţi în 
viaţă. 


Mă uit îm jur si mă îngrozesc. De la o generaţie la alta, sunt tot mai mulţi care îmbrățișează impostura și 
„unsul!” factorilor decizionali ca să nu îi doară capul si să le fie bine. 


Din ce în ce mai puţini care se împotrivesc”. 
Demonstrația din Piaţa Universităţii 1990 a susţinut Proclamaţia de la Timișoara. 
Autor: Adriana Vitan Balint 


„Populaţia orașului Timișoara a fost iniţiatoarea Revoluţiei române. Între 16 și 20 decembrie 1989, ea a purtat, 
de una singură, un inverșunat război cu unul dintre cele mai puternice și mai odioase sisteme represive din 


lume. A fost o încleștare cumplită pe care noi, timișorenii, o 
cunoaștem la adevăratele ei proporții. 

partidului. Toate metodele și mijloacele de reprimare s-au 


dovedit însă neputincioase în fața dorinţei de libertate a BRA a 

timişorenilor si hotărârii lor de a învinge. Nici arestările, nici ES NI 
P, AA 

molestările, nici chiar asasinatele în masa nu i-au putut opri. > 


Fiecare glonţ tras a adus pe baricadele Revoluţiei alţi o sută de luptători. Și am învins. 


În 20 decembrie 1989, Timișoara a intrat definitiv în stăpânirea populaţiei, transformându-se într-un oraș liber, 


în marea închisoare care devenise, în acele zile, România. 


Din acea zi, întreaga activitate din oraș a fost condusă, de la tribuna din Piaţa Operei, de Frontul Democrat 
Român, exponent în acel moment al Revoluţiei de la Timișoara. 


În acea zi, armata a fraternizat cu demonstranții, hotărând să apere împreună cu ei victoria obținută. În 21 
decembrie, în Piaţa Operei, peste o sută de mii de glasuri scandau: „Suntem gata să murim! O serie de 
fapte întâmplate în România îndeosebi după 28 ianuarie 1990, vin în contradicţie cu idealurile Revoluţiei de la 
Timișoara. Aceste idealuri nici nu au fost aduse la cunoștința opiniei publice românești de către mass-media 
centrală, decât parţial și confuz. În asemenea condiţii, noi, participanţii nemijlociţi la toate evenimentele dintre 
16 și 22 decembrie 1989, ne vedem nevoiţi să explicăm întregii naţiuni pentru ce au pornit timișorenii 
Revoluţia, pentru ce au luptat și mulți și-au jertfit viața, pentru ce suntem în continuare hotărâți să luptăm cu 


orice preţ și împotriva oricui, până la victoria deplină. 


1. Revoluţia de la Timişoara a fost încă din primele ei ore, nu doar anticeauşistă ci şi categoric anticomunistă. 
În toate zilele Revoluţiei s-a scandat, de sute de ori: „Jos comunismul!”. În consens cu aspiraţia sutelor de 
milioane de oameni din Estul Europei, am cerut şi noi abolirea imediată a acestui sistem social totalitar şi 


falimentar. Idealul Revoluţiei noastre a fost şi a rămas reîntoarcerea la valorile autentice ale democraţiei şi 


civilizaţie euro! pene. 


2. La Revoluţia de la Timişoara au participat toate categoriile sociale. Pe străzile Timişoarei au căzut, 
seceraţi de gloanţe, unul lângă altul, muncitori, intelectuali, funcţionari, studenţi, elevi, copii şi chiar 
locuitori ai satelor, veniţi în sprijinul Revoluţiei. Suntem categoric împotriva tehnicii, tipic comuniste, de 
dominatie prin învrăjbirea claselor şi categoriilor sociale. Pe temeiul ideologiei “luptei de clasă” s-au urcat 
la putere bolşevicii în 1917, pe acelaşi temei, nomenclatura comunistă română a instigat după 1944 o 
clasă socială împotrivă alteia, a dezbinat societatea pentru a o supune mai uşor terorii. Avertizăm 
împotriva pericolului repetării acestei triste istorii şi chemăm muncitorii, intelectualii, studenţii, ţăranii şi 
toate categoriile sociale la un dialog civilizat şi constructiv, pentru a reface neîntârziat unitatea din timpul 
Revoluţiei. Trebuie plecat de la realitatea că toate aceste categorii sociale au fost oprimate în regimul 
comunist şi nici una nu doreşte astăzi răul celorlalte. 


3. La Revoluţia de la Timişoara au luat parte oameni din toate categoriile de vârstă. Chiar dacă tineretul a 
fost preponderent, este drept să recunoaştem că oameni de toate vârstele s-au bătut cu aceeaşi dârzenie 


membri ai altor grupări etnice care de secole conlocuiesc în oraşul nostru paşnic, în bună înţelegere. 


Timişoara este un oraş românesc şi european, în care na! lţionalităţile au refuzat şi refuză naționalismul. 
Invităm pe toţi şovinii din România, indiferent că sunt români, maghiari sau germani, să vină la Timişoara, 
la un curs de reeducare în spiritul toleranţei şi al respectului reciproc, singurele principii care vor domni în 
viitoarea Casă a Europei. 


5. Încă în data de 16 decembrie, din primele ore ale Revoluţiei, una dintre lozincile cele mai des scandate a 
fost: „Vrem alegeri libere!” Ideea pluralismului a fost şi a rămas una dintre cele mai scumpe timişorenilor. 
Suntem convinşi că fără partide politice puternice nu poate exista o democraţie autentică, de tip european. 
Cu excepţia celor extremiste, de stânga sau de dreapta, toate partidele au drept la existenţă în cetatea 
Timişoarei. În oraşul nostru nu au fost atacate şi devastate sediile partidelor politice, nici unul dintre 
membrii acestora nu a fost ameninţat, insultat sau calomniat. Membrii partidelor politice sunt concetăţenii 
noştri, sunt colegii noştri de muncă, sunt prietenii noştri care au opinii politice. Democraţia europeană 
înseamnă libera exprimare a opiniilor politice, dialogul civilizat între exponenţii lor şi competiţia loială 
pentru cucerirea adeziunii politice şi, implicit, a puterii de stat. Am fi acceptat în sistemul democraţiei 
româneşti şi Partidul Comunist Român, dacă el nu ar fi fost compromis total şi definitiv de către 
nomenclatura sa, degenerând în fascism roşu. În ţările est europene în care partidele comuniste şi-au 
păstrat minima decenţă, societatea le contestă în principiu, dar le tolerează în fapt. La noi, partidul 
comunist a ajuns însă până la genocid, şi prin aceasta s-a autoexclus din societate. Nu-l vom tolera nici în 
principiu, nici în fapt, indiferent sub ce denumire ar încerca să renască. 


6. După patru decenii de educaţie şi propagandă exclusiv comunistă, există în conştiinţa tuturor românilor 
prejudecăţi aparţinând acestei ideologii. Existenţa lor nu este o vină pentru purtător. Manipularea lor, însă, 
de către grupuri interesate în renaşterea comunismului şi reinstaurarea lui la putere este un act 
contrarevoluţionar. Pe lista de lozinci, multiplicată la xerox şi împărţită în 28 ianuarie, demonstranţilor din 
Piaţa Banu Manta din Bucureşti, se aflau şi slogane vechi de 45 de ani. Identificarea, de pildă, a partidelor 
“istorice” cu partide vânzătoare de ţară este un astfel de slogan şi constituie o calomnie. Dimpotrivă, 
activiştii comunişti de acum 45 de ani, dintre care unii au şi astăzi funcţii importante în conducerea ţării, se 
fac vinovaţi de trădarea României şi aservirea ei URSS-ului. Ei sunt cei care scandau atunci: „Stalin şi 
poporul rus, libertate ne-au adus!” şi nu membrii partidelor “istorice”. Aceştia din urmă s-au opus 
transformării României într-un satelit al Moscovei şi unii au plătit cu viaţa această îndrăzneală. Se impune 
redactarea de urgenţă a unei scurte, dar corecte, istorii a perioadei 1944-1950 şi difuzarea ei în tiraje de 
masă. 


7. Timişoara a pornit Revoluţia împotriva întregului regim comunist şi întregii sale nomencilaturi şi nicidecum 
pentru a servi ca prilej de ascensiune politică a unui grup de dizidenţi anticeauşişti din interiorul PCR-ului. 
Prezenţa acestora în fruntea ţării face moartea eroilor din Timişoara zadarnică. l-am fi acceptat poate în 
urma cu zece ani, dacă la Congresul al XII-lea al partidului s-ar fi alăturat lui Constantin Pârvulescu şi ar fi 
răsturnat clanul dictatorial. Dar n-au făcut-o, deşi aveau şi prilejul, şi funcţii importante, care le acordau 


10. 


prerogative. Dimpotrivă, unii chiar au ascultat de ordinul dictatorului de a-l huli pe dizident. Lasitatea lor din 
1979 ne-a costat încă zece ani de dictatură, cei mai grei din toată perioada, plus un genocid dureros. 


de Securitate. Prezenţa lor în viaţa politică a ţării este principala sursă a tensiunilor şi suspiciunilor care 


frământă astăzi societatea românească. Până la sta! Ibilizarea situaţiei şi reconcilierea naţională, absenţa 


lor din viaţa publică este absolut necesa! lră. Cerem, de asemenea, ca în legea electorală să se treacă un 


paragraf special care să in! lterzică foştilor activişti comunişti, candidatura la funcţia de preşedinte al ţării. 
Preşedintele României trebuie să fie unul dintre simbolurile despărțirii noastre de comunism. A fi fost 
membru de partid nu este o vină. Ştim cu toţii în ce măsură era condiţionată viaţa individului, de la 
realizarea profesională până la primirea unei locuinţe, de carnetul roşu şi ce consecinţe grave atrăgea 
predarea lui. Activiştii au fost însă acei oameni care şi-au abandonat profesiile pentru a sluji partidul 
comunist şi a beneficia de privilegiile deosebite oferite de acesta. Un om care a făcut o asemenea alegere 
nu prezintă garanţiile morale pe care trebuie să le ofere un Preşedinte. Propunem reducerea 
prerogativelor acestei funcţii, după modelul multor ţări civilizate ale lumii. Astfel, pentru demnitatea de 
Preşedinte al României ar putea candida şi personalităţi marcante ale vieţii culturale şi ştiinţifice, fără o 
experienţă politică deosebită. Tot în acest context, propunem ca prima legislatură să fie de numai doi ani, 
timp necesar întăririi instituţiilor democratice şi clarificării poziţiei ideologice a fiecăruia dintre multele 
partide apărute. De-abia atunci am putea face o alegere în cunoştinţă de cauză, cu cărţile pe faţă. 


. Timişoara nu a făcut revoluţie pentru salarii mai mari sau pentru avantaje materiale. Pentru acestea era 


suficientă o grevă. Suntem toţi nemulţumiţi de sistemul de salarizare, există şi în Timişoara categorii de 
muncitori care lucrează în condiţii extrem de grele şi sunt prost plătiţi (vezi, de pildă, cazul celor ce 
muncesc în turnătorii sau în industria detergenţilor), şi, totuşi, nici un colectiv nu a făcut grevă pentru 
mărirea lefurilor şi nu şi-a trimis delegaţi să trateze cu guvernul revendicări materiale exclusive. Majoritatea 
timişorenilor ştiu ceea ce toţi economiştii se străduie în aceste zile să aducă ţării la cunoştinţă: mărirea în 
acest moment a salariilor ar declanşa automat inflaţia, aşa cum s-a întâmplat în unele state est europene. 
lar inflaţia odată pornită, sunt necesari ani de eforturi pentru a o stopa. Numai creşterea producţiei, deci a 
cantităţii de marfă aflată pe piaţa va permite, în paralel, creşterea generală a nivelului de salarizare. În 
plus, pentru bugetul sărac al României, prioritare trebuie să fie acum cheltuielile destinate restabilizării 
unui nivel minim de civilizaţie. Se impun, de pildă, investiţii urgente în domeniul asistenţei medicale şi 
salubrităţii. 


Deşi milităm pentru reeuropenizarea României, nu dorim copierea sistemelor capitaliste occidentale, care 
îşi au neajunsurile şi inechităţile lor. Suntem însă categoric în favoarea ideii de iniţiativă particulară. 
Fundamentul economic al totalitarismului a fost atotputernicia proprietăţii de stat. Nu vom avea niciodată 
pluralism politic fără pluralism economic. S-au găsit însă şi voci care, în spirit comunist, să asimileze 
iniţiativa privată cu “exploatarea” şi pericolul catastrofei de a apare oameni bogaţi. Se speculează în acest 
sens invidia leneşului şi teama de muncă a fostului privilegiat din întreprinderile comuniste. Dovada că 
timişorenii nu se tem de privatizare este faptul că mai multe întreprinderi şi-au anunţat deja intenţia de a se 
transforma în Societăţi anonime pe acţiuni. Pentru ca aceste acţiuni să fie totuşi cumpărate pe bani curati, 
ar trebui înfiinţate în fiecare oraş comisii de inventariere a averilor foştilor privilegiați ai puterii, corupţiei şi 

penuriei. De asemenea, acţiunile unei întreprinderi se cuvin oferite spre cumpărare în primul rând 
lucrătorilor ei. Considerăm constructivă ideea, mai radicală, a privatizării prin împroprietărirea tuturor 


© 


prosperitate. Dacă cei leneşi şi-ar pierde şansa, nu s-ar putea totuşi plânge de discriminare. 


Timişoara este hotărâtă să ia în serios şi să se folosească de principiul descentralizării economice şi 


administrative. S-a şi propus experimentarea în judeţul Timiş a unui model de economie de piaţă, pornind 


de la capacităţile sale puternice şi de la competenţa specialişti lor de care dispune. Pentru atragerea mai 
uşoară şi mai rapidă a capitalului străin, îndeosebi sub forma de tehnologie şi materii prime speciale, şi 
pentru crearea de societăţi mixte, cerem şi pe această cale înfiinţarea la Timişoara a unei filiale a Băncii 
de Comerţ Exterior. O parte din câştigurile în valută ale părţii române din aceste societăţi mixte va intra în 
salariile muncitorilor, într-un procent ce va fi negociat, de la caz la caz, cu liderii sindicali. Plata unei părţi 
din salariu în valută va asigura o bună cointeresare materială a muncitorilor. În plus, paşapoartele nu vor 
mai fi carnete bune doar de ţinut în sertar. O altă consecinţă pozitivă ar fi scăderea cursului valutar la 
bursa liberă, ceea ce ar atrage după sine creşterea imediată a nivelului de trai. 


După căderea dictaturii au fost invitaţi în ţară toţi românii plecaţi în exil, pentru a pune umărul la 
reconstrucţia României. Unii s-au întors, alţii şi-au anunţat intenţia de o face. Din păcate, instigaţi de forțe 
obscure, s-au găsit şi oameni care să hulească pe exilaţii reîntorşi, să-i califice trădători, să-i întrebe 
tendenţios ce au mâncat în ultimii zece ani. Este o atitudine care nu ne face cinste. În disperarea care ne- 
a stăpânit în ultimii patruzeci de ani, poate că nu a fost român căruia să nu-i fie trecut prin minte, măcar o 
dată, să scape de mizerie luând calea exilului. Mulţi dintre românii aflaţi astăzi departe de ţară au plecat 
după persecuții politice şi chiar după ani grei de închisoare. Ar fi ruşinos din partea noastră să-i hulim şi 
noi cu vorbele activiştilor comunişti de odinioară. Exilul românesc înseamnă sute de profesori eminenţi 
care predau la cele mai mari universităţi din lume, mii de specialişti preţuiţi la cele mai puternice firme 
occidentale, zeci de mii de muncitori calificaţi în tehnologiile cele mai avansate. Să fim mândri de ei şi să 
transformăm răul în bine, făcând din trista şi dureroasa diasporă românească o forţă înnoitoare pentru 
România. Timişoara îi aşteaptă cu dragoste pe toţi exilaţii români. Sunt compatrioţii noştri şi, azi mai mult 
ca niciodată, avem nevoie de competenta lor, de europenismul gândirii lor şi chiar de sprijinul lor material. 
De asemenea, cultura română va fi întreagă numai după ce se reintegrează în ea cultura din exil. 


Nu suntem de acord cu stabilirea zilei de 22 decembrie ca zi naţională a României. În felul acesta se 
eternizează persoana dictatorului, de fiecare dată sărbătorindu-se un număr de ani de la căderea lui. În 
majoritatea ţărilor care şi-au legat ziua naţională de o revoluţie, ziua aleasă este cea a declanşării 
revoluţionare, fiind astfel glorificat curajul poporului român de a se ridica la luptă. Un singur exemplu: ziua 
naţională a Franţei este 14 iulie, ziua când, în 1789, a început Marea Revoluţie franceză prin dărâmarea 
Bastiliei. În consecinţă, cerem instituirea zilei de 16 decembrie ca zi naţională a României. Astfel, copiii, 
nepoții şi strănepoţii noştri vor celebra curajul poporului de a înfrunta opresiunea, şi nu căderea unui tiran 
nemernic. Cu excepţia ziarului România Liberă, presa, radioul şi televiziunea din Bucureşti. Evenimentele 
comentate ca revoluţionare sunt numai cele din 21-22 decembrie. Ne închinăm cu pietate în faţa eroilor 
bucureşteni, ca şi în faţa eroilor din Lugoj, Sibiu, Braşov, Târgu Mureş, Cluj, Arad, Reşiţa şi din toate 
celelalte oraşe care au avut nevoie de martiri pentru a cuceri libertatea. Ne doare şi ne revoltă însă politica 


centrala de minimalizare a Revolutiei noastre, evident si prin efortul de diminuare a numarului mortilor. Noi 
am fost pe străzile Timişoarei în zilele Revoluţiei şi ştim că numărul lor este mai mare decât cel anunţat 


Această Proclamaţie s-a născut din necesitatea de aduce la cunoştinţa naţiunii române ade!văratele idealuri 
ale Revoluţiei de la Timişoara. A fost o revoluţie făcută de popor şi numai de el, fără amestecul activiştilor şi 
securiştilor. A fost o revoluţie autentică şi nu o lovitură de stat. A fost categoric anticomunistă şi nu doar 
anticeauşistă. La Timisoara nu s-a murit pentru ca activişti comunişti din rândurile doi şi trei să treacă în frunte 
şi unul din participanţii la genocid să fie numit de către aceştia ministru de interne. Nu s-a murit pentru ca 
dezbinarea socială şi naţională, cultul personalităţii, cenzura mass-mediei, dezinformarea, amenințările 
telefonice şi scrise şi toate celelalte metode comuniste de constrângere să fie practicate în văzul lumii, în timp 
ce nouă ni se cere pasivitate în numele stabilităţii sociale. Această Proclamaţie se adresează în primul rând 
celor care au primit revoluţia cadou şi se miră de ce suntem nemulţumiţi, de vreme ce dictatura a căzut, s-au 
abrogat o serie de legi proaste şi a mai apărut şi câte ceva în prăvălii. Acum ştiu de ce suntem nemulţumiţi: nu 
acesta a fost idealul Revoluţiei de la Timisoara. Noi, autorii acestei Proclamaţii, participanţi la evenimentele 
dintre16 şi 22 decembrie 198, nu considerăm Revoluţia încheiată. O vom continua pașnic, dar ferm. După ce 
am înfruntat și am învins, fără ajutorul nimănui, unul dintre cele mai puternice sisteme represive din lume, 
nimeni și nimic nu ne mai poate intimida. 


Timișoara, 11 martie 1990” 

